Vene riigiduumasse kuuluv Sergei Markov, kellele kehtestatud Schengeni riikidesse sissesõidu keeld tühistati, ütles, et ei kavatse Eesti ees vabandada ja arvab, et seda peaks hoopis peaminister Andrus Ansip tegema.    Poliituuringute instituudi direktori Markovi arvates peab Ansip vabandama venekeelse elanikkonna diskrimineerimise ja pronkssõduri teisaldamise eest, teatab infoagentuur Interfax.     "Ma olen valmis vabandama, sel juhul kui ma milleski süüdi olen. Kuid kui ma räägin, et ei pea Eestit demokraatlikuks riigiks, siis on see mu arvamus, minu seisukoht," sõnas politoloog.    "Juhul kui härra Ansip leiab loogilisi argumente Eesti rahva ees vabandamiseks, siis ma teen seda rõõmuga, kuna olen huvitatud headest suhetest meie riikide vahel. Kui antud juhul pole mul millegi eest vabandada," selgitas Markov agentuurile.    Markovi arvates peaks Ansip ise vabandama:  "Eeldan, et härra Ansip peaks ise tema poolt läbiviidava venekeelset elanikkonda diskrimineeriva poliitika eest vabandama. See on ilma igasuguste liialdusteta apartheidipoliitika."    Vene rahvasaadiku sõnul tuleks Eesti peaministril vabandada ka sõdur-vabastaja elik pronkssõduri kesklinnast (sõjaväe)kalmistule viimise pärast.    Delfi.ee